กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านกร่าง ตำบลจอมทองตำบลปากโทกตำบลหัวรอ ตำบลดอนทอง ตำบลพลายชุมพล ตำบลสมอแขตำบลบ้านคลองตำบลอรัญญิก ตำบลในเมือง ตำบลวัดจันทร์ ตำบลท่าทองตำบลบึงพระ และตำบลท่าโพธิ์อำเภอเมืองพิษณุโลก และตำบลวังทองและตำบลวังพิกุลอำเภอวังทอง จังหวัดพิษณุโลกพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือจดเส้นขนานกับศูนย์กลางทางหลวงแผ่นดินหมายเลข ๑๒ (ตอนเลี่ยงเมือง) เป็นระยะ ๑,๐๐๐เมตร เริ่มจากจุดที่อยู่ห่างจากศูนย์กลางทางหลวงแผ่นดินหมายเลข ๑๒(ตอนเลี่ยงเมือง) ตัดกับทางหลวงแผ่นดินหมายเลข ๑๒ ไปทางทิศตะวันตกเฉียงเหนือ ตามทางหลวงแผ่นดินหมายเลข๑๒ เป็นระยะ ๑,๐๐๐ เมตร เป็นเส้นขนานกับศูนย์กลางทางหลวงแผ่นดินหมายเลข ๑๒(ตอนเลี่ยงเมือง) เป็นระยะ ๑,๐๐๐ เมตร ไปทางทิศตะวันออกบรรจบทางหลวงแผ่นดินหมายเลข ๑๒ (ถนนมิตรภาพ)ทิศตะวันออกจดเส้นตั้งฉากกับศูนย์กลางทางหลวงแผ่นดินหมายเลข ๑๒ (ถนนมิตรภาพ) ตรงจุดที่อยู่ห่างจากทางหลวงแผ่นดินหมายเลข๑๒ (ตอนเลี่ยงเมือง) บรรจบกับทางหลวงแผ่นดินหมายเลข ๑๒ (ถนนมิตรภาพ)ไปทางทิศตะวันออก ตามทางหลวงแผ่นดินหมายเลข ๑๒ (ถนนมิตรภาพ) เป็นระยะ ๑,๐๐๐ เมตรไปทางทิศตะวันออกเฉียงใต้ จนบรรจบกับเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข๑๒ (ถนนมิตรภาพ)ทิศใต้เป็นเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๑๒ (ถนนมิตรภาพ)ไปทางทิศตะวันตก จดเขตทหาร เป็นเส้นเลียบเขตทหาร และทางรถไฟสายเหนือ ฟากตะวันออกจนบรรจบจุดซึ่งตั้งอยู่ห่างจากถนนบึงพระจันทร์บรรจบกับทางรถไฟสายเหนือ ไปทางทิศใต้ตามทางรถไฟสายเหนือ เป็นระยะทาง ๔,๒๐๐ เมตรเป็นเส้นตั้งฉากกับศูนย์กลางทางรถไฟสายเหนือ ไปทางทิศตะวันตกบรรจบคลองส่งน้ำชลประทานสายใหญ่ ฝั่งขวา ฝั่งตะวันออกทิศตะวันตกเป็นเส้นเลียบคลองส่งน้ำชลประทานสายใหญ่ ฝั่งขวา ฝั่งตะวันออก จนบรรจบจุดซึ่งตั้งอยู่ตรงจุดที่อยู่ห่างจากคลองส่งน้ำชลประทานสายใหญ่ฝั่งขวา ตัดกับศูนย์กลางทางหลวงแผ่นดินหมายเลข ๑๒ (ตอนเลี่ยงเมือง) ตามแนวคลองส่งน้ำชลประทานสายใหญ่ฝั่งขวา เป็นระยะทาง ๑,๐๐๐ เมตร เป็นเส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑๒ (ตอนเลี่ยงเมือง) ไปทางทิศเหนือจนบรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๑๒(ตอนเลี่ยงเมือง)ทิศตะวันออกจดเส้นขนานระยะ ๑๐๐ เมตร กับศูนย์กลางคลองโคกช้างและหนองตาเหียมสาธารณประโยชน์ทิศใต้จดเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๑๒ (ถนนมิตรภาพ) และจดแนวเขตเทศบาลนครพิษณุโลกจากหลักเขตที่๙ ไปทางทิศตะวันตกจนบรรจบเขตทัณฑสถานเปิดอรัญญิก กรมราชทัณฑ์ และบรรจบถนนพระองค์ขาวฟากเหนือทิศตะวันตกจดเส้นขนานระยะ ๑๕๐ เมตร กับศูนย์กลางทางรถไฟสายเหนือไปทางทิศเหนือจนบรรจบคริสตจักรคริสตคุณานุกูล และบรรจบถนนธรรมบูชา ฟากตะวันออกถนนพญาเสือ ฟากเหนือ เขตเมืองเก่าพิษณุโลก ด้านตะวันออก แม่น้ำน่าน ฝั่งตะวันออกศูนย์ราชการเขตทหาร ถนนสาธารณะไม่ปรากฏชื่อ ฟากตะวันออก ถนนเข้าบ้านตาปะขาวหายหมู่ที่ ๓ ฟากใต้ และทางหลวงแผ่นดินหมายเลข ๑๐๘๖ ฟากตะวันออก๒.๒ทิศเหนือ จดถนนสาธารณะไม่ปรากฏชื่อ ฟากใต้ และถนนสาธารณะไม่ปรากฏชื่อ ฟากใต้และฟากตะวันตกทิศตะวันออกจดเขตทหาร เขตเมืองเก่าพิษณุโลก ด้านตะวันตก เส้นขนานระยะ ๒๐๐ เมตร กับศูนย์กลางถนนสิงหวัฒน์เส้นตั้งฉากกับศูนย์กลางถนนสิงหวัฒน์ตรงจุดที่อยู่ห่างจากถนนพระร่วงบรรจบกับถนนสิงหวัฒน์ ไปทางทิศตะวันตกเฉียงเหนือตามแนวถนนสิงหวัฒน์ เป็นระยะ ๔๕๐ เมตร เส้นขนานระยะ ๔๐๐ เมตรกับเขตเมืองเก่าพิษณุโลก ด้านตะวันตก เส้นขนานระยะ ๕๐๐ เมตร กับศูนย์กลางถนนประชาอุทิศและแนวโครงการสะพานและถนนเขตทาง ๒๕ เมตร (สำนักงานพัฒนาเมือง) ฟากเหนือทิศใต้จดถนนวังจันทน์ ฟากเหนือ และถนนสาธารณะไม่ปรากฏชื่อ ฟากเหนือทิศตะวันตกจดเส้นตรงซึ่งต่อตรงจากทางหลวงแผ่นดินหมายเลข ๑๒ (ตอนเลี่ยงเมือง) ตรงจุดที่ทางหลวงแผ่นดินหมายเลข๑๒ (ตอนเลี่ยงเมือง) บรรจบกับทางหลวงแผ่นดินหมายเลข ๑๑๗ ไปทางทิศตะวันออกเฉียงใต้ตามแนวทางหลวงแผ่นดินหมายเลข ๑๒ (ตอนเลี่ยงเมือง)จนบรรจบกับถนนสาธารณะไม่ปรากฏชื่อ ฟากเหนือ จดทางหลวงแผ่นดินหมายเลข ๑๑๗ฟากตะวันออก จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๒(ตอนเลี่ยงเมือง) และเส้นขนานระยะ ๑๐๐ เมตร กับกึ่งกลางคลองส่งน้ำชลประทานสายใหญ่ฝั่งขวา๒.๓ทิศเหนือ จดเส้นขนานระยะ ๑๐๐ เมตร กับศูนย์กลางคลองโคกช้างตรงจุดที่ห่างจากคลองโคกช้าง บรรจบทางหลวงแผ่นดินหมายเลข ๑๒ (ตอนเลี่ยงเมือง)ไปทางทิศใต้ตามแนวคลองโคกช้าง เป็นระยะ ๒,๑๙๐ เมตรเป็นเส้นตรงไปทางทิศตะวันออกเฉียงใต้ บรรจบแนวเส้นตั้งฉากระยะ ๔๕๐ เมตรกับศูนย์กลางทางหลวงแผ่นดินหมายเลข ๑๑ ตรงจุดที่ทางหลวงแผ่นดินหมายเลข ๑๑บรรจบกับทางหลวงแผ่นดินหมายเลข ๑๒ (ตอนเลี่ยงเมือง) ไปทางทิศตะวันตกเฉียงใต้ ตามแนวทางหลวงแผ่นดินหมายเลข๑๑ เป็นระยะ ๑,๓๐๐ เมตรทิศตะวันออกจดทางหลวงแผ่นดินหมายเลข ๑๑ ฟากใต้ เส้นขนานระยะ ๑,๗๐๐ เมตรกับศูนย์กลางทางหลวงแผ่นดินหมายเลข ๑๒ (ตอนเลี่ยงเมือง) ไปทางทิศตะวันออกเฉียงใต้เส้นตั้งฉากกับศูนย์กลางทางหลวงแผ่นดินหมายเลข ๑๒ (ถนนมิตรภาพ) ตรงจุดที่ทางหลวงแผ่นดินหมายเลข๑๒ (ถนนมิตรภาพ) บรรจบกับทางหลวงแผ่นดินหมายเลข ๑๒ (ตอนเลี่ยงเมือง)ไปทางทิศตะวันตกเฉียงใต้ตามแนวทางหลวงแผ่นดินหมายเลข ๑๒ (ถนนมิตรภาพ) เป็นระยะ๑,๗๐๐ เมตรทิศใต้จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒ (ถนนมิตรภาพ)ทิศตะวันตกจดเส้นขนานระยะ ๑๐๐ เมตร กับศูนย์กลางคลองโคกช้าง๒.๔ทิศเหนือ จดถนนสาธารณะไม่ปรากฏชื่อ ฟากใต้ แนวโครงการสะพานและถนนเขตทาง ๒๕ เมตร(สำนักงานพัฒนาเมือง) ฟากใต้ ถนนศรีสุริโยทัย ฟากตะวันออก ถนนสาธารณะไม่ปรากฏชื่อฟากใต้ วิทยาลัยเทคนิคพิษณุโลกและมหาวิทยาลัยนเรศวร แนวเขตเทศบาลนครพิษณุโลกจากหลักเขตที่ ๑๑ ไปทางทิศตะวันออก จดถนนเข้าวัดเขื่อนขันธ์ ฟากตะวันออกถนนพิชัยสงคราม ฟากตะวันออก ทางหลวงแผ่นดินหมายเลข ๑๒ ฟากใต้จดเส้นตั้งฉากกับศูนย์กลางทางหลวงแผ่นดินหมายเลข ๑๒ (ถนนมิตรภาพ) ซึ่งอยู่ห่างจากถนนพิชัยสงครามบรรจบกับทางหลวงแผ่นดินหมายเลข๑๒ (ถนนมิตรภาพ) ไปทางทิศตะวันออก ตามแนวทางหลวงแผ่นดินหมายเลข ๑๒ (ถนนมิตรภาพ)เป็นระยะ ๑๕๐ เมตร ไปทางทิศใต้ บรรจบเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๒ (ถนนมิตรภาพ) จดถนนสาธารณะไม่ปรากฏชื่อ ฟากตะวันตกและทางหลวงแผ่นดินหมายเลข ๑๒ ฟากใต้ทิศตะวันออกจดเส้นขนานระยะ ๑๐๐ เมตร กับศูนย์กลางคลองโคกช้างทิศใต้จดเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒ (ถนนมิตรภาพ) และเป็นเส้นตรงต่อจากแนวเส้นขนานไปทางทิศตะวันตกจนบรรจบเขตทหาร และแนวเขตทางรถไฟสายเหนือ ฟากตะวันออก ไปทางทิศใต้จนบรรจบกับแนวเส้นตั้งฉากกับศูนย์กลางทางหลวงแผ่นดินหมายเลข ๑๐๖๔ที่จุดซึ่งอยู่ห่างจากถนนบึงพระจันทร์ บรรจบกับทางหลวงแผ่นดินหมายเลข ๑๐๖๔ไปทางทิศใต้ ตามแนวทางหลวงแผ่นดินหมายเลข ๑๐๖๔ เป็นระยะ ๒,๒๐๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข๑๐๖๔ ไปทางทิศตะวันตก บรรจบกองกำกับการตำรวจตระเวนชายแดน ๓๑ ค่ายเจ้าพระยาจักรีและจดเส้นตั้งฉากกับศูนย์กลางทางหลวงแผ่นดินหมายเลข ๑๐๖๓ตรงจุดที่อยู่ห่างจากถนนเข้าค่ายเจ้าพระยาจักรี บรรจบกับทางหลวงแผ่นดินหมายเลข๑๐๖๓ ไปทางทิศใต้ตามแนวทางหลวงแผ่นดินหมายเลข ๑๐๖๓ เป็นระยะ ๕๐๐ เมตรเป็นเส้นตั้งฉากกับศูนย์กลางทางหลวงแผ่นดินหมายเลข ๑๐๖๓ ไปทางทิศตะวันตกทิศตะวันตกจดถนนสาธารณะไม่ปรากฏชื่อ ฟากตะวันออกทั้งนี้ไม่รวมถึงสถานที่ราชการ สถาบันการศึกษา ศาสนสถาน และลำรางเสือลากทางสาธารณประโยชน์ทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ให้กำหนดพื้นที่บางส่วนในท้องที่ตำบลบ้านกร่าง ตำบลจอมทอง ตำบลปากโทกตำบลหัวรอ ตำบลดอนทอง ตำบลพลายชุมพล ตำบลสมอแข ตำบลบ้านคลอง ตำบลอรัญญิกตำบลในเมือง ตำบลวัดจันทร์ ตำบลท่าทอง ตำบลบึงพระ และตำบลท่าโพธิ์ อำเภอเมืองพิษณุโลกและตำบลวังทอง และตำบลวังพิกุล อำเภอวังทอง จังหวัดพิษณุโลกภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านกร่างตำบลจอมทอง ตำบลปากโทก ตำบลหัวรอ ตำบลดอนทอง ตำบลพลายชุมพล ตำบลสมอแข ตำบลบ้านคลองตำบลอรัญญิก ตำบลในเมือง ตำบลวัดจันทร์ ตำบลท่าทอง ตำบลบึงพระ และตำบลท่าโพธิ์อำเภอเมืองพิษณุโลก และตำบลวังทอง และตำบลวังพิกุล อำเภอวังทอง จังหวัดพิษณุโลกพ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านกร่าง ตำบลจอมทอง ตำบลปากโทก ตำบลหัวรอตำบลดอนทอง ตำบลพลายชุมพล ตำบลสมอแข ตำบลบ้านคลอง ตำบลอรัญญิก ตำบลในเมืองตำบลวัดจันทร์ ตำบลท่าทอง ตำบลบึงพระ ตำบลท่าโพธิ์ อำเภอเมืองพิษณุโลกและตำบลวังทอง ตำบลวังพิกุล อำเภอวังทอง จังหวัดพิษณุโลก ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกัน จึงจำเป็นต้องออกกฎกระทรวงนี้ศรินรัตน์/จัดทำ๖ตุลาคม ๒๕๖๓อรญา/ตรวจ๘ตุลาคม ๒๕๖๓[๑] ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๒๓ (เล่มที่ ๓)/๓กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทพ.ศ. ๒๕๕๙[๓] ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙